<classify> AC Milan wamesema hawakubaliani na kampeni ya kupinga ubaguzi katika Serie A kwa kutumia vinyago vya nyani kwa sababu hawakuombwa ushauri.Vipeperushi vilivyoandikwa No To Racism zvinaonesha nyani watatu wenye sura za rangi tofauti. Kampeni hii imekuja chini ya wiki tatu baada ya klabu kuahidi kupambana na mashabiki wa Italia wanaoleta ubaguzi.Sanaa inaweza kuwa na nguvu, lakini hatukubaliani na utumiaji wa picha za nyani katika mapambano dhidi ya ubaguzi wa rangi, ilisema taarifa ya AC Milan.Klabu hiyo imeongeza: Walishangazwa kukosekana kushauriana juu ya sanaa, ambayo itaoneshwa makao makuu ya Milan na kwenye Serie A. AS Roma pia walielezea mshangao wao, na kuongeza: Tunaelewa ligi inataka kuondoa ubaguzi wa rangi lakini hatuamini kama hii ndio njia sahihi ya kuifanya.Mlinzi wa zamani wa timu hiyo, Sylvain Distin alisema haelewi jinsi wanaweza kupinga ubaguzi wa rangi na kitu kinachoonekana kama ubaguzi wa rangi.Haiwezekani na haiingii akilini kwangu, nimejaribu kufanya mahojiano na wabunifu wengi na kusema haiwezekani, Distin aliiambia BBC Radio 5 Live.Ni kweli walichora picha nyingi na kuzipaka rangi, karibu nyani miaka mitano au sita na wabunifu walisema ni sawa na kusema sisi wote ni nyani lakini haionekani sawa.Kweli sijaelewa. Je, wanajaribu kutengeneza vitu vikubwa katika matukio madogo ambayo hufanyika kila wikendi nchini Italia yanaonekana kawaida? Sielewi wanatarajia nini, unatarajia athari gani na vitendo vya aina hii? Sipati picha na sioni hoja. Kwenye mkutano na wanahabari Jumatatu, msanii Simone Fugazzotto, ambaye hutumia nyani kila wakati kwenye kazi yake, alisema: Kwa msanii hakuna kitu cha maana zaidi kuliko kujaribu kubadilisha mtazamo wa mambo kupitia kazi yake mwenyewe.Niliamua kuonesha picha ya nyani ikizungumza juu ya ubaguzi wa rangi kwa sababu ni mfano wa wanadamu. Mwaka jana nilikuwa kwenye uwanjani wa kutazama Inter v Napoli mechi ambayo beki wa Napoli Kalidou Koulibaly alinyanyaswa kwa rangi na nilihisi kuhudhika, kila mtu alikuwa akipiga kelele tumbili kwa Koulibaly ambaye ni mchezaji ninayemheshimu, alisema Fugazzotto.Tumbili inakuwa cheche kufundisha kila mtu kuwa hakuna tofauti, hakuna mtu au nyani, sisi ni sawa. kwa kitu chochote sisi ni nyani, aliongeza Bodi ya kupinga ubaguzi na usawa ilisema haina cha kusema kwani kampeni inaonekana kima mzaha badala ya kupinga na kuongeza utumiaji wa nyani haifai kabisa.Mtendaji Mkuu wa Serie A, Luigi de Siervo alisema wamejidhatiti dhidi ya kila aina ya ubaguzi na wanatoa adhabu kali. Baadhi ya wasanii waliokutana na ubaguzi wa rangi michezoni ni Mario Balotelli wa Brescia, Romelu Lukaku wa Inter Milan.Mwezi huu gazeti la Italia la Corriere dello Sport lilikosolewa kwa kichwa cha habari kilichoandikwa Black Friday kando na picha za beki wa Roma Chris Smalling na mshambuliaji wa Inter Lukaku kabla ya mechi iliyozikutanisha pande hizi mbili.  <topic>: kitaifa 